Gesondheidnuus: Kollig op goedkoper medisyne | SARIE
Gesondheidnuus: Kollig op goedkoper medisyne	deur Lydia van der Merwe
Kollig op goedkoper medisyneHoe kan ek op medisyne bespaar?Vergelyk die pryse van oor-die-toonbank-medisyne, aanvullings en kruie. En leef gesond: só sal jy waarskynlik minder medisyne nodig hê. Of jy kan dalk mettertyd die dosis van sekere chroniese medikasie verlaag, soos vir hoë bloeddruk.En voorskrifmedisyne?Vra jou dokter/apteker vir die generiese ekwivalent. Dit bevat dieselfde aktiewe bestanddele, maar is goedkoper. As daar nie een is nie, vra jou dokter vir ander goedkoper medisyne met dieselfde uitwerking.
Is voorskrifmedisyne altyd nodig? Dis nié nodig elke keer as jy hoofpyn kry of ‘n spier verrek nie. Vra jou apteker of jy dokter toe moet gaan en of hy/sy sommer vir jou iets kan gee.En het jy regtig wéér antibiotika nodig? Jou dokter kan dalk aanbeveel dat jy eers wag en kyk of jy beter voel. Bespreek nou en dan al die medisyne wat jy neem met jou dokter. Dalk neem jy medikasie vir ‘n ander pil se newe-effekte. Só kan sekere pille jou hardlywig maak, dus drink jy ‘n lakseermiddel. Vra jou dokter se raad.
Begin stap! En doen dit reg. Moenie stadiger stap teen die opdraandes nie.
In Eet vir volgehoue energie 3 gee dieetkundiges Liesbet Delport en Gabi Steenkamp nog maklike maniere om koolhidrate wat stadig vrygestel word (lae GI) in jou maaltye te gebruik. Dít word aanbeveel vir diabete, verslankers, kinders met konsentrasie-probleme, mense met hoë cholesterol en hoë bloeddruk – én almal wat gesonder wil leef. Selfs meer prakties en aptytwekkend as die boek se 2 voorgangers. Beslis die beste een nog! (Tafelberg-Uitgewers, R150)